สร้าง Text Effects ตามสไตล์เราด้วย Adobe Firefly

Text Effects บน Adobe Firefly เป็นระบบ AI ที่มีความสามารถในการสร้าง Text Effects ข้อความสวยๆ ผ่านคำสั่ง (Prompt) ให้ได้ตามสไตล์ของเราตามที่ต้องการ และสามารถใช้งานได้ฟรีผ่านหน้าเว็บไซต์ได้เลย มาดูวิธีใช้กันครับ

1. เข้าเว็บไซต์ https://firefly.adobe.com/generate/font-styles กดปุ่ม Sign in ทำการสมัครสมาชิกที่ปุ่ม Create an account หรือหากเป็นสมาชิกอยู่แล้วกรอก email address และ password เพื่อเข้าสู่ระบบได้ทันที

เมื่อเข้าสู่ระบบแล้วจะเข้ามายังหน้าสร้าง Text effects เราสามารถสร้างข้อความได้ทันทีโดยเลือกได้ตามตัวอย่างที่ Text effects มีให้หรือเลือกพิมพ์ข้อความที่ต้องการสร้างลงในช่อง Enter Text และอธิบายเกี่ยวกับเอฟเฟคของข้อความที่ต้องการให้แสดงในช่อง Describe the text effects you want to generate ซึ่งในตัวอย่างจะพิมพ์ข้อความว่า ARIT และต้องการให้ข้อความเป็นสไตล์เทคโนโลยีที่ทันสมัย สีม่วง และมีสไตล์หุ่นยนต์ (พิมพ์คำสั่งว่า modern technology purple color and robot) แล้วกดปุ่ม Generate

ระบบ AI จะ Generate ภาพให้เลือกหลายๆ ภาพ หากต้องการภาพเพิ่มเติม สามารถกดที่ปุ่ม Refresh และเรายังสามารถปรับเปลี่ยนเอฟเฟคข้อความได้ผ่านเครื่องมือทางด้านขวา เช่น ตัวอย่างคำสั่ง (Prompts) ขนาดฟอนต์ สีของพื้นหลัง เป็นต้น หลังจากได้แบบตามที่ต้องการแล้ว กดไอคอนดาวน์โหลดเพื่อบันทึกลงคอมพิวเตอร์

ตัวอย่างภาพที่ได้จากการทดสอบผ่านระบบ AI (Text effects) ของ Abode Firefly